গোয়াইনঘাট উপজেলার রাতারগুল বনের পাশে দখল হয়ে যাওয়া বন বিভাগের জমি পুনরুদ্ধারকালে স্থানীয় গ্রামবাসীর সাথে সংঘর্ষের ঘটনা ঘটেছে। সংঘর্ষে স্থানীয় গ্রামবাসীর তিনজন গুলিবিদ্ধ ও রেঞ্জ কর্মকর্তাসহ ৬ জন আহত হয়েছেন। বুধবার সকালে উপজেলার ফতেহপুর ইউনিয়নের মহেশখেড় গ্রামে এ সংঘর্ষের ঘটনা ঘটে। আহতরা হলেন বন বিটের রেঞ্জ কর্মকর্তা সাদ উদ্দিন, বনরক্ষী শুভ্র ও আক্কাস আলী। অপরদিকে গুলিবিদ্ধরা হলেন স্থানীয় মহিষখের গ্রামের আব্দুর নূর, আলিম উদ্দিন ও আরিফ উদ্দিন। গুরুতর আহত অবস্থায় ৬ জনকেই সিলেট ওসমানী মেডিকেল কলেজ হাসপাতালে ভর্তি করা হয়েছে। আহতদের মধ্য থেকে রেঞ্জ কর্মকর্তা সাদ উদ্দিনের অবস্থা আশঙ্কাজনক বলে ডাক্তারদের বরাত দিয়ে জানিয়েছেন সিলেট বিভাগীয় বন কর্মকর্তা আরএস মুনিরুল ইসলাম।